
Sēdē piedalās: Madara Jenerte, Aleksandrs Suškins, Kristaps Ēdolfs, Kristaps Jānis Rūsiņš, Mareks Pavārs, Jānis Goba

Nepiedalās: Guntars Norbuts, Arturs Antonovs

Piedalās: Liene Krīvena, Līgatnes apvienības pārvaldes vadītāja, Dace Pastva, Juridiskās pārvaldes vecākais jurists, Bruno Ailts, Oto Ailts, Jānis Leikarts

Sēdi vada:   Kristaps Ēdolfs, Satiksmes drošības komisijas priekšsēdētājs
Protokolē:   Inese Ģērmane, Administrācijas biroja vecākais sekretārs

Izsludinātā darba kārtība
	
	1. 
	Par 13.04.2026. lēmuma Nr. 12 “Par ceļa zīmes Nr. 302. “Iebraukt aizliegts” uzstādīšanu” un 12.05.2026. lēmuma Nr. 312 “Par ceļa zīmes Nr. 312. “Masas ierobežojums” uzstādīšanu” atcelšanu

	
	2. 
	Par ceļa zīmes Nr.301 uzstādīšanu pie pašvaldības autoceļa LP046 Ķempji-Sauleskalns



Apstiprinātā darba kārtība.
	Punkts

	Par ceļa zīmes Nr.301 uzstādīšanu pie pašvaldības autoceļa LP046 Ķempji-Sauleskalns








	1.

	Par 13.04.2026. lēmuma Nr. 12 “Par ceļa zīmes 
Nr.302. “Iebraukt aizliegts” uzstādīšanu” un 12.05.2026. lēmuma Nr. 312 
“Par ceļa zīmes Nr.312. “Masas ierobežojums” uzstādīšanu” atcelšanu

	Ziņo Kristaps Ēdolfs, Satiksmes drošības komisijas priekšsēdētājs

	


Satiksmes drošības komisijas priekšsēdētājs K.Ēdolfs informē, ka saņemti vairāki iesniegumi un būvvaldes viedoklis par piekļuvi īpašumiem Jaundravnieki. Aicina uzklausīt iesaistītās puses un norāda, ka komisijai jāizvērtē iepriekš pieņemto ceļa zīmju nepieciešamība, ņemot vērā mainījušos apstākļus. Uzsver, ka satiksmes drošības komisijas galvenais uzdevums ir vērtēt ceļa zīmes, nevis risināt privātus civiltiesiskus strīdus.
Juriste D.Pastva skaidro, ka kopš aprīļa un maija ir būtiski mainījusies tiesiskā situācija – ir pieņemts būvvaldes lēmums par ceļa ekspluatācijas pārtraukšanu un reģistrētas servitūta tiesības zemesgrāmatā. Uzsver, ka satiksmes komisijas iepriekšējie lēmumi ir jāpārskata atbilstoši aktuālajam tiesiskajam stāvoklim, norāda, ka būvvaldes lēmums ir saistošs administratīvais akts, un komisijai tas jāņem vērā, lemjot par ceļa zīmēm.
	Izsakās J.Leikarts, O.Ailts, B.Ailts, L.Krīvena, J.Goba, M.Jenerte, A.Suškins, K.Rūsiņš


Pēc balsojuma rezultātiem 4 - par (Jānis Goba, Kristaps Ēdolfs, Kristaps Jānis Rūsiņš, Mareks Pavārs),  pret nav, 2 - atturas (Aleksandrs Suškins, Madara Jenerte), nolemj:
1. Precizēt lēmuma projektu paredzot ceļa zīmes uzstādītājam tās demontēt.
2. Lēmums Nr.30 “Par 13.04.2026. lēmuma Nr. 12 “Par ceļa zīmes Nr. 302. “Iebraukt aizliegts” uzstādīšanu” un 12.05.2026. lēmuma Nr. 312 “Par ceļa zīmes Nr. 312. “Masas ierobežojums” uzstādīšanu” atcelšanu” pieņemts

	2.

	Par ceļa zīmes Nr.301 uzstādīšanu pie pašvaldības autoceļa LP046 Ķempji-Sauleskalns

	Ziņo Kristaps Ēdolfs, Satiksmes drošības komisijas priekšsēdētājs

	


Cēsu novada būvvalde 09.07.2026.vēstulē lūdz pašvaldības Satiksmes drošības komisijai ņemt vērā konstatēto ceļa bīstamību, pieņemto būvvaldes lēmumu par ceļa ekspluatācijas pārtraukšanu saistībā ar konstatēto bīstamību un pieņemt lēmumu par pienākuma uzlikšanu nekustamā īpašuma īpašniekam uzstādīt ceļa zīmes Nr. 301. “Iebraukt aizliegts”, kā arī paredzēt turpmāko lēmuma izpildi, ja nekustamā īpašuma īpašnieks brīvprātīgi nepilda uzliktos pienākumus.
	Izsakās K.Ēdolfs, J.Goba, A.Suškins, M.Jenerte, L.Krīvena


J.Goba norāda, ka komisijai jārisina jautājums, kā nodrošināt būvvaldes lēmuma ievērošanu, rosina apsvērt brīdinājuma zīmes izvietošanu uz pašvaldības ceļa pirms iebraukšanas privātajā teritorijā.
A.Suškins norāda, ka, ievērojot būvvaldes lēmumu par ekspluatācijas pārtraukšanu, juridiski korektākais risinājums būtu ceļa zīmes Nr. 301 “Iebraukt aizliegts” uzstādīšana.
M.Jenerte norāda, ka servitūta ceļš ir vienīgā piekļuve attiecīgajam īpašumam un piesardzīgi vērtē aizlieguma zīmju uzstādīšanu.
K.Rūsiņš uzsver, ka no satiksmes drošības viedokļa ceļš nav pietiekami identificēts kā privāts, tādēļ rosina informēt satiksmes dalībniekus par iespējamo bīstamību.
Komisijas priekšsēdētājs K.Ēdolfs rosina balsot par sagatavoto lēmuma projektu, kurā paredzēts uzdot Cēsu novada Centrālās administrācijas Īpašumu apsaimniekošanas pārvaldei uzstādīt ceļa zīmes Nr.301 “Iebraukt aizliegts” uz pašvaldība ceļa LP046 Ķempji-Sauleskalns nodalījuma joslas, vietā, kur pašvaldības ceļš robežojas ar iebraucamo ceļu īpašumā “Dravnieki”, Līgatnes pag., Cēsu novads, no Satiksmes drošības komisijas līdzekļiem.
Pēc balsojuma rezultātiem 3 - par (Aleksandrs Suškins, Jānis Goba, Mareks Pavārs) , 2 - pret (Kristaps Jānis Rūsiņš, Madara Jenerte), 1 - atturas (Kristaps Ēdolfs), lēmums “Par ceļa zīmes uzstādīšanu pie pašvaldības autoceļa LP046 Ķempji-Sauleskalns” noraidīts

